burgasdotpro/wikipedia huggingface dataset:
Herbert Kroemer

Herbert Kroemer (* 25. august 1928, Weimar, Nemecko† 8. marec 2024) bol nemecký fyzik a profesor elektrotechniky na University of California, Berkeley v Santa Barbare.
V roku 2000 dostal spoločne s Žoresom Ivanovičom Alfiorovom a Jackom Kilbym Nobelovu cenu za fyziku za základný výskum, ktorý prispel k vývoju informačných a komunikačných technológií, najmä za vývoj polovodičových heteroštruktúr používaných v optoelektronike a veľmi rýchlych elektronických obvodoch.
Jack Kilby

Jack St. Clair Kilby (* 8. november 1923, Jefferson City, Missouri, USA – † 20. jún 2005, Dallas, Texas) bol americký fyzik a vynálezca. 
V roku 1958 spolu s Robertom Noyceom vynašiel integrovaný obvod, považuje sa tiež za vynálezcu kalkulačky a tepelnej tlačiarne. Vďaka svojmu vynálezu integrovaného obvodu dostal v roku 2000 spolu s Žoresom Ivanovičom Alfiorovom a Herbertom Kroemerom Nobelovu cenu za fyziku.
Zoznam politických článkov/É

Tento index bol automaticky vygenerovaný podľa tejto . Obsahuje 6 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
éa.
Éamon de Valera
éd.
Édouard Daladier
él.
Élisabeth Borneová
ém.
Émile BorelÉmile Loubet
ét.
Étienne Marcel
Bojan Krkić

Bojan Krkić Pérez (Srbsky: Бојан Кркић, * 28. august 1990, Linyola, Katalánsko, Španielsko) je španielsky futbalista, momentálne hrajúci za Deportivo Alavés
Začiatok kariéry.
Bojanov otec je Srb, bývalý hráč Červenej hviezdy Belehrad. Jeho matka je Španielka, a kvôli tomu môže reprezentovať Španielsko. V mládežníckej akadémii FC Barcelona pôsobil od roku 1999 do roku 2006 a nastrieľal cez 500 gólov. Za svoju rýchlosť, obratnosť a futbalovú zručnosť hral v sezóne 2006 – 2007 za FC Barcelona B až kým v roku 2007 podpísal s FC Barcelona profesionálny kontrakt. Svoj debut si odohral 24. apríla 2007 v priateľskom zápase proti egyptskému klubu Al-Ahly. Barcelona vyhrala 4 – 0 a Bojan strelil svoj premiérový gól. 
FC Barcelona.
Sezóna 2007 – 2008.
Svoj oficiálny debut zažil 16. septembra 2007 (v 17 rokoch a 19 dňoch), v ligovom zápase proti CA Osasuna, keď v 78. minúte vystriedal Giovani dos Santosa prekonal klubový rekord Lionela Messiho ako najmladší hráč v ligovom zápase. O tri dni debutoval v Lige majstrov v zápase proti Lyonu, keď v 88. minúte vystriedal Lionela Messiho, a prekonal klubový rekord najmladšieho hráča v Lige majstrov. Svoj prvý gól v La Lige strelil 20. októbra v 25. minúte proti Villarrealu. Týmto gólom sa stal najmladším strelcom FC Barcelony. V tedy mal 17 rokov a 53 dní. 1. apríla 2008 (v 17 rokoch a 215 dňoch), strelil svoj prvý gól v Lige majstrov v zápase proti FC Schalke 04 a stal sa druhým najmladším strelcom Ligy majstrov. Bojan ukončil sezónu s 10 ligovými gólmi a prekonal rekord Raúla s najväčším počtom ligových gólov v debutovej sezóne. 
Sezóna 2008 – 2009.
Po odchode Zambrottu prevzal po ňom číslo 11. Po 14 zápasoch (v 13 prípadoch ako náhradník) strelil len 1 gól v zápase proti Almerii pri víťazstve 2 – 0. I napriek slabej sezóny pomohol Barcelone získať 19 ligový titul. Taktiež pomohol získať Copa del Rey, keď celkovo strelil 5 gólov a z toho 1 vo finále proti Athletic Club. Bojan bol nevyužitý náhradník vo finále Ligy majstrov proti Manchestru United, pri výhre 2 – 0. V závere sezóny prihral Messimu na 100 ligový gól Barcelony. 
Sezóna 2009 – 2010.
V tejto sezóne začal v dobrej streleckej kondície. V prvom ligovom zápase proti Sporting de Gijón skóroval hlavičkou v 18 minúte, pri výhre 3 – 0. 10. novembra 2009 v 2. kole Copa del Rey dvakrát skóroval proti tímu Cultoral Leonesa, pri výhre 5 – 0. 
Reprezentácia.
Najprv bol povolaný do srbskej reprezentácie, ale odmietol, lebo chcel reprezentovať Španielsko. No 1. februára 2008 bol povolaný do španielskej reprezentácie na priateľský zápas proti Francúzsku, ktorý sa mal odohrať 6. februára, ale keby sa pri tréningu nezranil, mohol prekonať 70 ročný rekord Ángela Zubieta, ktorý držal rekord najmladšieho hráča v španielskej reprezentácie. 17. mája nebol nominovaný na EURO 2008 z osobných dôvodov. Svoj debut odohral 10. septembra, keď mal 18 rokov a 13 dní v zápase proti Arménsku, keď v 80. minúte striedal Santiho Cazorla.
Agésipolis II.

Agésipolis II. () bol kráľ Sparty od roku 371 pred Kr. do roku 369 pred Kr. Pochádzal z kráľovskej rodiny Agiovcov (gréc. Agiadón) Jeho spolukráľ Agésilaos II. patril do kráľovskej rodiny Eurypontovcov (gréc. Eurypontidón).
Kráľom sa stal po smrti otca Kleombrota, ktorý zomrel v bitke pri Leuktre, kde spartské vojsko utrpelo od Tébanov totálnu porážku. Dôsledky tejto udalosti boli pre Spartu katastrofálne. Počas krátkeho panovania Agésipolisa II. sa od Sparty odtrhla väčšina spojeneckých a podmanených miest, Peloponézsky spolok sa rozpadol a proti Sparte povstali aj Messénčania a Arkádčania, ktorým na pomoc prišlo sedemdesiat tisícové vojsko z celej Boiótie pod velením Epameinóndaa. Celých tristopäťdesiat rokov trvala vláda Sparty nad týmto územím a teraz sa skončila. Sparta sa už nikdy nespamätala a prestala byť hegemónom v Grécku. 
Agésipolis II. kraľoval len niečo vyše roka a nie je známe akú úlohu odohral v týchto pohnutých časoch. Jeho spolukráľ Agesilaos II.
sa ešte neskôr pokúsil obnoviť prestíž Sparty, ale zatiaľ sa snažil urovnať situáciu mierovými rokovaniami. Agésipolis II. zomrel v roku 369 pred Kr. Dediča nemal a preto sa následníkom stal jeho brat Kleomenes.
Charles Kuen Kao

Charles Kuen Kao (; zjednodušená čínština: 高锟; ; * 4. november 1933, Šanghaj, Čína† 23. september 2018, Hongkong) bol americko-britský fyzik.
Bol známy predovšetkým ako majster v oblasti optických vlákien a ich použitia v telekomunikáciách. Za objav možností využitia sklenených optických vlákien na prenos údajov dostal v roku 2009 Nobelovu cenu za fyziku. V tom istom roku dostali cenu aj Willard Sterling Boyle a George Elwood Smith.
Zoznam historických článkov/Ó

Tento index bol automaticky vygenerovaný podľa tejto . Obsahuje 3 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ón.
Ónodský snem
óp.
Ópiové vojny
ór.
Órigenes
Zoznam historických článkov/Ô

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ôs.
Ôsma križiacka výprava
G-14

G-14 bola organizácia najbohatších európskych futbalových klubov, ktorá existovala v rokoch 2000 - 2008. Bola založená v roku 2000 skupinou štrnástich v tom čase najbohatších klubov, noví členovia mohli byť iba pozvaní. To sa stalo iba v auguste 2002, kedy sa počet členov zvýšil na 18.
Kluby organizované v G-14 boli zo 6 krajín – po troch z Anglicka, Francúzska, Nemecka, Talianska a Španielska, 2 z Holandska a 1 z Portugalska. Členovia G-14 vyhrali Ligu majstrov 46 krát z 51 ročníkov. Finále v roku 2004 bolo prvé od roku 1992, v ktorom sa nestretli dva členské tímy – FC Porto nastúpilo proti nečlenovi AS Monaco. Iba trikrát v histórii Ligy majstrov nebol ani jeden z finalistov členom G-14.
Vo finále pohára UEFA sa nečlenovia stretli zatiaľ dvanásťkrát, finále 2005 medzi CSKA Moskva a Sportingom Lisabon bolo prvé od roku 1989.
Organizácia vznikla hlavne na ochranu spoločných záujmov klubov, ktoré sú spolu silnejšie a môžu si vyjednať lepšie podmienky - od UEFA napríklad požadovali peniaze za svojich hráčov zranených pri reprezentačných zápasoch.
Organizácia zanikla po dosiahnutí dohody s FIFA a UEFA, nahradila ju Európska asociácia klubov (ECA).
Spadávka

Spadávka je presah dokumentu určeného pre tlač. Spadávka sa pri knihárskom spracovaní oreže z dokumentu. Jej funkcia je znižovanie nepresností pri oreze dokumentov, ktorým presahujú časti grafiky alebo fotografií mimo okraj, brožúram a knihám, ktorým sa po zošití zarovnávajú z troch strán okraje a dokumentom určeným na vyseknutie výsekovou formou (napr. krabičky). Spadávka býva spravidla široká 3 až 5 mm a to zo všetkých strán dokumentu. Vnútorný a vonkajší okraj spadávky označujú tenké linky - orezové značky.
Oxóniový katión

Oxóniové katióny (H3O+) sú katióny, ktoré vznikajú rozpustením kyselinotvorného plynu s vodíkom (napr. chlorovodíkového HCl) vo vode (H2O). Môžeme to zapísať chemickou reakciou:
Nízkonákladová letecká spoločnosť

Nízkonákladová (letecká) spoločnosť (iné názvy: nízkonákladové aerolínie, nízkonákladový (letecký) dopravca, lacná (letecká) spoločnosť, lacné aerolínie, lacný (letecký) dopravca, v slangu: "lowcost(ová/ový) letecká spoločnosť/letecký dopravca, lowcost, low cost") je letecká spoločnosť, ktorá má vo všeobecnosti nižšie ceny leteniek ako klasické letecké spoločnosti. Na zachovanie čo najnižších cien letecká spoločnosť niekedy požaduje iné extra poplatky, ako napr. poplatok za občerstvenie, prioritné odbavenie, rezerváciu sedadla, batožinu a podobne.
Obchodný model.
Nízkonákladoví dopravci zvyčajne používajú vo svojom biznis modeli tieto pravidlá:
Nie všetky nízkonákladové spoločnosti dodržiavajú všetky z týchto bodov. Niektoré sa snažia odlíšiť napríklad automatickou rezerváciou sedadiel či využívanie viac ako jedného typu lietadla. Sú aj dopravcovia, ktorí majú náklady porovnateľné s klasickými dopravcami, ale ceny nižšie. Väčšinou sú stratoví.
Nízkonákladové spoločnosti sú veľmi výhodné, na druhú stranu však menej komfortné a preto lietajú hlavne na kratšie vzdialenosti, napr v rámci Európy. Aj tu tak rovnako ako pri všetkých iných letenkách platí platné právo EÚ, z ktorého vyplývajú osobám cestujúcim leteckou prepravou práva a povinnosti. Cestujúci majú za splnenia určitých podmienok možnosť na náhradu škody, náhradný let a iné. 
Cenová politika niektorých dopravcov môže byť veľmi dynamická, ponúkajúca akciové letenky za propagačné ceny, prípadne úplne zadarmo. V Európskej únii majú letecké spoločnosti povinnosť uvádzať ceny leteniek vrátane všetkých povinných poplatkov, a preto je napríklad letenka propagovaná za 2 eurá konečná cena letenky, za ktorú sa dá letieť (bez voliteľných príplatkov, ako napr. za platbu kartou, batožinu a podobne).
Nízkonákladoví dopravcovia na Slovensku.
Na Slovensku aktuálne pôsobí len írska nízkonákladová letecká spoločnosť Ryanair, so 17 linkami z bratislavského letiska.
Do 10. januára 2010 pôsobil na bratislavskom letisku maďarský nízkonákladový dopravca Wizz Air s jednou linkou do Ríma. Svoje pôsobenie však na Slovensku obnovil a od roku 2013 z košického letiska prevádzkuje let do Londýna. Do 31. augusta 2009 tu pôsobila aj najväčšia slovenská letecká spoločnosť SkyEurope Airlines, ktorá bola založená na nízkonákladovom modeli. Spoločnosť napokon zbankrotovala.
Pasívna agresia

Pasívne agresívne správanie je pasívna obštrukcia, vyhýbanie sa alebo pasívny vzdor (rezistenicia) v medziľudských vzťahoch alebo aktivitách. Je to prenikavá osobnostná črta, ktorá sa prejavuje negatívnym postojom, popieraným vzdorom v medziľudských alebo pracovných situáciách. Naučená bezmocnosť, tvrdohlavosť alebo hnev môžu poukazovať na pasívne agresívne správanie. Je to obranný mechanizmus a väčšinou iba z časti vedomý.
Znaky pasívnej agresie.
Pasívne agresívna osoba samozrejme nemusí mať všetky tieto črty, alebo môže mať nejaké iné.
Tieto osoby reagujú so skrytým strachom na požiadavky a neskôr zvyknú rebelovať maskovaným hnevom. Často odpovedajú na zadané úlohy ospravedlňovaním sa alebo na ne zabúdajú. Namiesto dokončenia práce sa vyhovárajú a sťažujú na vlastné problémy. Môžu obviňovať druhých, aby sa vyhli zodpovednosti. Pasívni agresori bývajú tichí a tajomní. Nie sú schopní vysvetliť prečo sa takto správajú, môžu byť veľmi kreatívni v racionalizácii ich správania.
Títo ľudia sa správajú pasívne alebo ako obete aby sa vyrovnali s problémami. Aj keď občas zneužívajú druhých, neubližujú im zámerne pretože ani vlastné správanie si niekedy neuvedomujú. Obávajú sa následkov vyjadrenia svojich emócií.
Dragan Mance

Dragan Mance (* 26. september 1962, Belehrad – † 3. september 1985, Belehrad) bol profesionálny juhoslovanský futbalista.
Životopis.
Žil v Zemune s otcom Ferdinandom, matkou Dušankou a mladším bratom Goranom. Bol slobodný. Zomrel pri autonehode na diaľnici Belehrad - Novi Sad vo veku 22 rokov, presne 23 dní pred 23. narodeninami.
Začal v najmladších kategóriách Galenika Zemun. Bol veľmi talentovaný a vo veku iba 17 rokoch debutoval za mužov tímu FK Zemun, bolo to v čase keď bol FK Zemun v druhej juhoslovanskej lige. Vzhľadom na svoje veľké futbalové umenie, si ho vyhliadol tím FK Partizan a dňa 15. septembra 1980 odišiel na Štadión JNA. Za Partizan nastúpil 262 krát a strelil 145 gólov. V sezóne 1982/1983 sa stal s Partizanom majstrom Juhoslávie a v tej istej sezóne aj najlepším strelcom svojho klubu s 15 gólmi. Dnes ho "Grobari" (fanúšikovia Partizanu) považujú za jednu s najväčších legiend svojho klubu. Spomínajú sa najmä jeho oslavy gólov so zdvihnutými rukami kĺzajúc sa na kolenách, góly večnému rivalovi Červenej Hviezde Belehrad a gól proti anglickému QPR v roku 1984, ktorý je mnohými považovaný za najvýznamnejší v histórii Partizanu.
Willard Sterling Boyle

Willard Sterling Boyle (* 19. august 1924, Amherst, Kanada – † 7. máj 2011, Wallace) bol kanadský fyzik. 
Bol spoluvynálezcom, nábojovo viazanej štruktúry (CCD senzora), polovodičového obvodu, ktorý vynašiel spoločne s Georgeom Elwoodom Smithom. Za tento vynález dostali obaja Nobelovu cenu za fyziku za rok 2009. V tom istom roku dostal cenu aj Charles Kuen Kao.
George Elwood Smith

George Elwood Smith (* 10. máj 1930, White Plains, New York, USA) je americký fyzik.
Spolu s Willardom Sterlingom Boyleom objavil nábojovo viazanú štruktúru ("CCD - charge-coupled device"). Za tento objav dostali obaja v roku 2009 Nobelovu cenu za fyziku.
Raymond Davis

Raymond Davis, Jr. (* 14. október 1914, Washington D.C., USA – † 31. máj 2006, Blue Point, New York) bol americký fyzik a chemik.
V roku 2002 dostal za svoj prínos v astrofyzike, konkrétne za detekciu kozmických neutrín, Nobelovu cenu za fyziku. Cenu dostal spolu s Masatošim Košibom a Riccardom Giacconim. Je tiež nositeľom Wolfovej ceny za fyziku (2000, spolu s Košibom) a viacerých ďalších vedeckých ocenení.
Masatoši Košiba

Masatoši Košiba (* 19. september 1926, Tojohaši, Japonsko† 12. november 2020, Tokio ) bol japonský fyzik. 
V roku 2002 dostal spolu s Raymondom Davisom a Riccardom Giacconim Nobelovu cenu za fyziku za detekciu kozmických neutrín. Spolu s Davisom je tiež nositeľom Wolfovej ceny za fyziku za rok 2000.
Riccardo Giacconi

Riccardo Giacconi (* 6. október 1931, Janov, Taliansko† 9. december 2018, San Diego, Kalifornia, USA) bol taliansky fyzik a astronóm žijúci v USA, ktorý položil základy röntgenovej astronómie. 
Za objav kozmických zdrojov röntgenového žiarenia dostal v roku 2002 Nobelovu cenu za fyziku. V tom istom roku dostali Nobelovu cenu za fyziku aj Raymond Davis a Masatoši Košiba. Bol nositeľom aj viacerých ďalších vedeckých ocenení, napríklad Wolfovej ceny za fyziku (1987).
Adélovité

Adélovité (lat. Adelidae) je čeľaď malých motýľov (Microlepidoptera). Niektoré rody z tejto čeľade sa po slovensky volajú adéla. Jedinci z tejto čeľade sa vyznačujú hlavne tým, že väčšina druhov má enormne dlhé tykadlá vzhľadom na veľkosť svojho tela. 
Všeobecná charakteristika.
Patria sem prevažne drobné motýle s výrazne dlhými a tenkými tykadlami, hlavne u samčekov. Tykadlá sú niekedy aj viac ako trikrát dlhšie, ako je dĺžka predných krídel. Rozpätie krídel sa najčastejšie pohybuje v rozmedzí 10 - 20 mm. Krídla sú často prekrásne tmavo, alebo pestro kovovo sfarbené. Oči samčekov bývajú zvyčajne veľké. Húsenice vytvárajú v listoch živných rastlín míny. Neskôr však list opúšťajú a vytvárajú si schránku. Imága sú aktívne hlavne cez deň, ale i v noci. 
Čeľaď opísal v roku 1851 Bruand. Oficiálne označenie čeľade v odbornej literatúre je potom Adelidae Bruand, 1851.
Patrí do nadčeľade Incurvarioidea. Druhy motýľov z čeľade Adelidae sú na území Slovenska zaradené do viacerých rodov: "Nemophora", "Adela", "Cauchas" a "Nematopogon".
Na území Slovenska sa vyskytuje asi 30 druhov, ktoré sú zatriedené do vyššie uvedených štyroch rodov a dvoch podčeľadí: Adelinae a Nematopogoninae.
Systematika.
Do roku 1992 sa sem zaraďoval aj rod "Adelites" (dnes čeľaď Incurvariidae).
Protón-protónový cyklus

Protón-protónový cyklus (protónovo-protónová reakcia, p-p cyklus) je cyklus jadrových reakcií, pri ktorých sa v konečnom dôsledku premenia jadrá vodíka 1H na jadrá hélia 4He. Protón-protónový cyklus je základným zdrojom žiarivej energie vo hviezdach, ktorých hmotnosť veľmi nepresahuje hmotnosť Slnka. 
Prebieha postupne nasledujúcimi čiastkovými reakciami (v zátvorke sa uvádza množstvo energie uvoľnenej pri jednotlivých reakciách):
formula_1 ... (+1,44 MeV)
formula_2 ... (+5,49 MeV)
formula_3 ... (+12,86 MeV)
alebo
formula_4 ... (+1,59 MeV)
formula_5 ... (+0,86 MeV)
formula_6 ... (+17,35 MeV)
alebo
formula_7 ... (+0,13 MeV)
formula_8 ... (+17,98 MeV)
formula_9 ... (+0,09 MeV)
Pri vzniku jedného atómu hélia (He) sa uvoľní vo forme gama žiarenia celková energia okolo 26,2 MeV, čo je približne 4,2.10-12 J (zvyšok sa uvoľní vo forme elektrónových neutrín νe). Protón-protónový reťazec sa uplatňuje v centrálnych oblastiach hviezd pri teplotách 6,5-16 miliónov K.
Adela (rod)

Adela (po slovensky adéla) je rod malých motýľov (Microlepidoptera) z čeľade Adelidae (adélovité).
Rod opísal v roku 1796 francúzsky entomológ Pierre André Latreille.
Derivácia v smere

Derivácia v smere, presnejšie derivácia diferencovateľnej funkcie viacerých reálnych premenných v smere daného vektora „V“ v danom bode „P“, je koncept, ktorý formalizuje intuitívnu predstavu "sklonu" rezu danej funkcie rovinou určenou (jednotkovým) vektorom „V“ a osou závislej premennej v bode „P“. Derivácia v smere teda určuje mieru rastu funkcie, ak všetky závislé premenné meníme v smere vektora „V“. Je teda zovšeobecnením konceptu parciálnej derivácie, pri ktorej je tento smer vždy rovnobežný s niektorou zo súradnicových osí - parciálna derivácia je teda špeciálnym prípadom derivácie v smere. Derivácia v smere je zas špeciálnym prípadom tzv. Gâteauxovej derivácie.
Definícia.
Derivácia funkcie
v smere vektora 
je funkcia definovaná ako limita
Niekedy sa derivácia v smere označuje aj ako formula_4 alebo formula_5. Ak je funkcia formula_6 diferencovateľná v bode formula_7, tak existuje derivácia v smere ľubovoľného vektora formula_8 pričom platí
kde formula_10 označuje gradient a formula_11 je skalárny súčin.
Vlastnosti.
Pre derivácie v smere platia viaceré vlastnosti, ktoré platia pre klasické derivácie funkcií jednej reálnej premennej alebo pre parciálne derivácie. Konkrétne, nech "f" a "g" sú funkcie definované na okolí bodu "p" a diferencovateľné v "p". Potom platia nasledujúce vlastnosti:
Android (rozlišovacia stránka)

Android (z gréckeho "andrós" = človeka, muža + "eidés" = -tvarý) môže byť:
Vijačkovité

Vijačkovité ("Pyralidae") je menej známa čeľaď malých motýľov (Microlepidoptera). Jedinci z tejto čeľade sa vyznačujú tým, že sú mnohokrát pestro sfarbení a ich jednoznačné druhové určenie je niekedy veľmi náročné, pre značnú podobnosť jedincov z rôznych druhov.
Všeobecná charakteristika.
Patria sem prevažne drobné až stredne veľké motýle, ktoré majú často pekné kovové sfarbenie krídel. Rozpätie krídel sa najčastejšie pohybuje v rozmedzí 10 - 46 mm. Imága sú aktívne hlavne cez deň, ale veľa druhov lieta i v noci. Ich telo býva zvyčajne štíhle. Pre túto čeľaď je charakteristický nález úzkych trojuholníkových dozadu zložených predných krídel. Zadné krídla sú tiež trojuholníkového tvaru, ale sú širšie a sú zložené pod prednými. Tykadlá sú zvyčajne nitkovité, u samcov sú ochlpené, vzácne až hrebeňovité. Cuciak býva vyvinutý, u niektorých druhov je zakrpatený a môže aj celkom chýbať. U časti druhov sú výrazne vyvinuté pyskové (labiálne) a čeľusťové (maxilárne) makadlá. Čiastočne je vyvinutý aj pohlavný dimorfizmus. Húsenice bývajú slabo ochlpené a niektoré vytvárajú značné množstvo hodvábneho vlákna. V tejto čeľadi sa vyskytuje aj viacero druhov, ktoré priraďujeme medzi škodcov: (konzumujú rastliny, potraviny - napr. sušené ovocie a pod.). Celá čeľaď je výrazne rôznorodá a líši sa jednak morfologicky, ale i bionómiou jednotlivých druhov. Niektoré druhy sa vyvíjajú i pod vodou - na vodných rastlinách.
Čeľaď popísal v roku 1802 francúzsky entomológ Pierre André Latreille. Oficiálne označenie čeľade v odbornej literatúre je potom Pyralidae Latreille, 1802.
Čeľaď Pyralidae patrí do nadčeľade Pyraloidea. 
Druhy motýľov z tejto čeľade sú na území Slovenska zaradené do viacerých rodov: "Aphomia", 
"Lamoria", "Achroia", "Galleria", "Synaphe", "Pyralis", "Aglossa",
"Actenia", "Hypsopygia", "Herculia", "Orthophygia", "Endotricha", "Cryptoblabes", 
"Trachonytis", "Salebriopsis", "Elegia", "Pempeliella", "Sciota", "Etiella", 
"Oncocera", "Pempelia", "Dioryctria", "Hypochalcia", "Conobathra", "Myelois", 
"Assara", "Homoeosoma", "Plodia", "Ephestia" a mnohých iných.
Na území Slovenska sa vyskytuje asi 278 druhov, ktoré sú zatriedené do vyššie uvedených niekoľko desiatok rodov a viacerých podčeľadí: "Galleriinae", 
"Pyralinae", "Phycitinae", "Scopariinae", "Crambinae", "Schoenobiinae", "Acentropinae",
"Odontiinae", "Evergestinae", "Glaphyriinae", "Pyraustinae".
Slovenský názov čeľade je podľa prof. Andreja Reipricha Vijačkovité.
Youngov pokus

Youngov pokus alebo dvojštrbinový experiment (z ) je experiment publikovaný v roku 1803 fyzikom Thomasom Youngom pod názvom "Experiments and Calculations Relative to Physical Optics", ktorým potvrdil, že svetlo je vlnenie.
Zväzok monochromatického svetla vychádzajúceho z bodového zdroja dopadá na dvojicu štrbín. Každá štrbina sa stáva podľa Huygensovho princípu novým bodovým zdrojom vlnenia a teda vlna, ktorá dopadne sa pri prechode štrbinami rozdelí na 2. Tieto kmitajú vo fáze tzn., že ich dráhový rozdiel je násobkom vlnových dĺžok.
Zoznam fyzikálnych článkov/Y

Tento index bol automaticky vygenerovaný podľa tejto . Obsahuje 3 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ya.
Yard
yo.
Youngov pokus
yr.
Yrjö Väisälä
Tešínsky mier

Tešínsky mier je medzinárodná zmluva, podpísaná dňa 13. mája 1779 v Tešíne, ktorou bola ukončená vojna o bavorské dedičstvo. 
Mierová zmluva ukončila sériu vojen vedených od roku 1740 pruským kráľom Fridrichom II., bavorským kurfirstom Karolom Albertom a saským kurfirstom a poľským kráľom Augustom II. proti habsburskej monarchii vedenej arcivojvodkyňou, neskoršou českou a uhorskou kráľovnou, Máriou Teréziou. Do týchto vojen zasahovali vojensky a politicky aj iné európske štáty (Francúzsko, Španielsko, Rusko).
Tento mier bol uzavrený v Tešíne 13. mája 1779 za prítomnosti delegátov siedmich zúčastnených krajín – Rakúska, Pruska, Saska, Bavorska, Francúzska, Ruska a vojvodstva Zweibrűcken. Rakúsko získalo týmto mierom Innskou časť, ale definitívne stratilo v prospech Pruska Kladsko a väčšinu územia Sliezska okrem tešínskeho kniežatstva a časti opavského, krnovského a nisského kniežatstva.
Cornell University

Cornell University je súkromná univerzita v meste Ithaca v štáte New York, USA. Jedna z jej lekárskych fakúlt sa nachádza v meste New York a ďalšia lekárska fakulta je Education City v Katare.
V roku 1865 ju založili podnikateľ Ezra Cornell a Andrew Dickson White, diplomat a historik. Cornell University má 255 000 žijúcich absolventov a 41 nositeľov Nobelovej ceny, ktorí na univerzite študovali alebo pôsobili.
Patrí do tzv. Ivy League, teda medzi elitné súkromné univerzity v USA.
František Dvorník

František Dvorník (* 14. august 1893, Chomýž, Česko† 4. november 1975, tamže) bol český byzantológ svetového významu. V anglofónnom prostredí publikoval a bol známy aj ako Francis Dvornik.
Životopis.
Narodil sa a vyrastal v katolíckej rodine v obci Chomýž. Maturoval na arcibiskupskom gymnáziu v Kroměříži v roku 1912. V rokoch 1912 až 1916 študoval na teologickej fakulte v Olomouci. V roku 1916 bol vysvätený na kňaza. Následne pôsobil v pastorácii v mestách Bílovec a Vítkov. V rokoch 1919 – 1920 študoval slavistiku a archeológiu na UK v Prahe. V roku 1920 obhájil na bohosloveckej fakulte v Olomouci dizertáciu, za čo mu bol udelený doktorát z teológie. Pokračoval štúdiom byzantológie na Sorbonne (1920 – 1926). Navštevoval tiež École des sciences politiques, v roku 1923 získal diplom z politológie. Na základe monografie (jeho dizertačnej práce) "Les Slaves. Byzance et Rome au IXe siècle" mu Sorbonna v roku 1926 udelila titul „docteur ès lettres“. V roku 1927 (prípadne 1928) sa habilitoval na Katolíckej teologickej fakulte UK v odbore cirkevné dejiny. Spoluzakladal Slovanský ústav v Prahe a časopis "Byzantoslavica". V akademickom roku 1938/1939 ho UK oslobodila od akademických povinností kvôli vedeckému bádaniu. Odišiel do Veľkej Británie, na jar v roku 1940 odcestoval do Francúzska. Po napadnutí Francúzska nacistickým Nemeckom sa mu podarilo dostať sa späť do Veľkej Británie. Tu prežil druhú svetovú vojnu. V roku 1948 dostal pozvanie, aby prišiel na jeden rok ako hosťujúci profesor, od Dumbarton Oaks (súčasť Harvardovej univerzity). Následne dostal možnosť zostať tu natrvalo ako riadny člen fakulty, najprv ako „Senior Scholar“ (v rokoch 1948 – 1949) a potom ako profesor byzantskej histórie, konkrétne profesor vyšších byzantských štúdií. Aktívne sa zúčastnil druhého vatikánskeho koncilu ako poradca pre oblasť histórie a ekumenizmu. Od roku 1964 pôsobil ako emeritný profesor. Počnúc rokom 1965 pravidelne cez letné prázdniny navštevoval Česko-Slovensko, v roku 1975 zomrel na následky infarktu v rodnej obci Chomýž.
Význam a prínos.
Bol najväčším českým byzantológom. Venoval sa štúdiu vzťahov Byzancie k slovanským národom, vzťahu duchovnej a svetskej moci v Byzancii, obdobiu schizmy počas patriarchátu Fotia. Pápež Pavol VI. mu za vedecké zásluhy v odbore cirkevných dejín udelil titul monsignore. V roku 1992 mu bol udelený in memoriam Rád Tomáša Garrigua Masaryka III. triedy.
Adela

Adela môže byť:
NHL 1921/1922

Sezóna 1921/1922 bola 5. sezóna NHL. Víťazom NHL sa stal tím Toronto St. Patricks, ktorý následne vo finále Stanley Cupu porazil víťaza PCHA - Vancouver Millionaires a získal tak aj Stanley Cup.
Bol zavedený nový systém súťaže. Sezóna sa už nedelila na polovice, ale počítala sa tabuľka celej sezóny dohromady. Najlepšie dva tímy sa potom systémom doma-vonku stretli o prvenstvo v NHL a právo reprezentovať vo finále Stanley Cupu.
Konečná tabuľka základnej časti.
 
Play-off o víťazstvo v NHL.
Do finále play-off postúpili prvé dva tímy základnej časti. Vo finále play-off sa zrodili tieto výsledky:
Toronto zvíťazilo celkovým skóre 5:4 a vybojovalo si právo reprezentovať NHL vo finále Stanley Cupu.
Ocenenia.
O'Brien Cup — Toronto St. Patricks
PCHA 1921/1922.
Základná časť.
 
Play-off.
Do finále play-off postúpili prvé dva tímy základnej časti. Vo finále play-off sa zrodili tieto výsledky:
Vancouver Millionares zvíťazil celkovým skóre a postúpil do play-off o Stanley Cup.
WCHL 1921/1922.
V roku 1921 vznikla na území Kanady ďalšia profesionálna súťaž Western Canada Hockey League "(slov. Západná kanadská hokejová liga)". Jej účastníkmi sa stali dva tímy z provincie Alberta "(Edmonton a Calgary)" a dva zo Saskatchewanu "(Regina a Saskatoon)".
Základná časť.
Edmonton a Regina mali po skončení základnej časti zhodnú zápasovú bilanciu 14 výhier, 1 remízu a 9 prehier. Tieto dva tímy sa dohodli, že ich vzájomný nerozhodný zápas sa do tabuľky nezapočíta a miesto neho odohrajú nový zápas. Edmonton v ňom zvíťazil   a stal sa víťazom základnej časti. Regina obsadila druhé miesto.
Play-off.
Do play-off postúpili prvé tri tímy základnej časti. Víťaz Edmonton Eskimos mal zabezpečenú priamu účasť vo finále, tímy na druhom a treťom mieste sa stretli v semifinále.
Semifinále.
Regina Capitals zvíťazili celkovým skóre a postúpili do finále.
Finále.
Regina Capitals zvíťazili celkovým skóre a postúpili do play-off o Stanley Cup.
Stanley Cup.
Vzhľadom na to, že vznikla nová profesionálna liga - WCHL, o Stanley Cup bojovali tri tímy.
Kanadské bodovanie.
"Note: GP = Odohrané zápasy; G = Góly; A = Asistencie; Pts = Body; PIM = Trestné minúty "
Hodnotenie brankárov.
"GP = Odohrané zápasy, GA = Inkasované góly, SO = Čisté konto, GAA = Priemerný počet inkasovaných gólov
NHL 1922/1923

Sezóna 1922/1923 bola 6. sezóna NHL. Víťazom NHL sa stal tím Ottawa Senators, ktorý následne v semifinále Stanley Cupu porazil víťaza PCHA - Vancouver Maroons a vo finále porazil víťaza WCHL - Edmonton Eskimos, pričom si vybojoval aj Stanley Cup.
Konečná tabuľka základnej časti.
Prvenstvo v základnej časti obhájil tím Ottawa Senators.
Play-off o víťazstvo v NHL.
Montreal Canadiens vs. Ottawa Senators
Ottawa zvíťazila celkovo 3:2.
Ocenenia.
O'Brien Cup — Ottawa Senators
PCHA 1922/1923.
Základná časť.
V základnej časti sa každý s každým stretol jedenásťkrát, z toho päťkrát doma, päťkrát vonku a raz v neutrálnom prostredí na ľade tretieho účastníka súťaže. Okrem toho každý tím PCHA odohral po dva zápasy (raz doma, raz vonku) so štyrmi účastníkmi ďalšej kanadskej profesionálnej súťaže WCHL, pričom jednotlivé tímy si výsledky z týchto zápasov prenášali do tabuliek svojich súťaží.
Play-off.
Do finále play-off postúpili prvé dva tímy základnej časti, ktoré odohrali dva zápasy s týmito výsledkami:
Vancouver Maroons zvíťazil celkovým skóre , čím obhájil prvenstvo z predchádzajúcej sezóny a opäť získal právo reprezentovať PCHA v play-off o Stanley Cup.
WCHL 1922/1923.
Play-off.
Edmonton Eskimos zvíťazili celkovým skóre a postúpili do play-off o Stanley Cup.
Stanley Cup 1922/1923.
Všetky zápasy boli hrané v Denman Areně vo Vancouveri.
Semifinále.
Ottawa Senators vs. Vancouver Maroons
"Ottawa zvíťazila 3:1 na zápasy a postúpila do finále."
Finále.
Ottawa Senators vs. Edmonton Eskimos
"Ottawa zvíťazila 2:0 na zápasy a získala Stanley Cup"
Individuálne hodnotenia v základnej časti NHL.
Kanadské bodovanie.
"Note: GP = Odohrané zápasy; G = Góly; A = Asistencie; Pts = Body"
Brankári.
"Note: GP = Odohrané zápasy; MIN = Odohrané minúty; GA = Inkasované góly; SO = Čisté konto; AVG = Priemerný počet inkasovaných gólov
Obor integrity

Obor integrity je komutatívny okruh s jednotkou bez deliteľov nuly. Teda komutatívny okruh "R" je obor integrity, ak pre ľubovoľné "a,b∈R" z rovnosti "ab=0" vyplýva, že "a=0" alebo "b=0".
V obore integrity pre formula_1 platí: formula_2, t.j. pri násobení sa dá krátiť nenulovým prvkom. 
Každý konečný obor integrity je pole.
Adéla

Adéla môže byť:
Deliteľ nuly

Deliteľ nuly je nenulový prvok "a" v okruhu R taký, že existuje nenulový prvok "b" z R a platí: formula_1 
Príklad
formula_4 : formula_5
Guáno

Guáno sú nahromadené exkrementy morských vtákov, netopierov a tuleňov. Vzniklo nahromadením vrstiev za dlhé časové obdobie. Používa sa ako fosforečné hnojivo. Pre svoj vysoký obsah fosforu a dusíka býva súčasťou pušného prachu.
Nemophora

Nemophora (po slovensky adéla) je rod motýľov z čeľade adélovité (Adelidae).
Synonymá sú: 
Patrí sem veľmi veľa druhov, napríklad:
OpenCL

OpenCL (Open Computing Language) je framework pre písanie programov ktoré sa budú vykonávať na heterogénnych platformách pozostávajúcich z CPU, GPU a iných procesorov. OpenCL obsahuje jazyk (založený na C99) na písanie "kernel"-ov (funkcie ktoré sa vykonajú na OpenCL zariadeniach), a aplikačného rozhrania na sprístupnenie platformy. OpenCL umožňuje vykonávať paralelné výpočty.
OpenCL je podobne ako OpenGL a OpenAL otvorený priemyselný štandard. OpenCL rozširuje použitie výpočtový potenciál GPU za hranice použitia v grafických aplikáciach. OpenCL spravuje technologické konzorcium Khronos Group.
Príbeh (rozlišovacia stránka)

Príbeh môže byť:
Dieter Bohlen

Dieter Bohlen (* 7. február 1954, Berne, Nemecko) je nemecký skladateľ, producent, spevák populárnej hudby a zakladajúci člen skupiny Modern Talking. Do roku 2008 bolo z produkcie Dietera Bohlena predaných 160 miliónov hudobných nahrávok. Skladal hity pre desiatky interpretov (napríklad C.C. Catch, Chris Norman, Bonnie Tyler, Bonnie Bianco, Nino de Angelo, z mladšej generácie Mark Medlock, Alexander, Touché a ďalších). Bol viackrát ženatý, má 5 detí (Marc 1985, Marvin Benjamin 1988, Marielin 1990, Maurice Cassiano 2005 a Amelia 2011), žije v Hamburgu.
Modern Talking.
Najväčšiu slávu získal Dieter Bohlen pôsobením v populárnej skupine "Modern Talking", ktorú založili v roku 1984 so spevákom Thomasom Andersom. Vydali spolu 12 albumov s hitmi ako „You´re My Heart You´re My Soul“, „Cheri Cheri Lady“, „Brother Louie“ , „Atlantis Is Calling“, , Jet Airliner", „You Are Not Alone“, „Ready For The Victory“, „Sexy Sexy Lover“. Spolupracovali v dvoch etapách (1984 - 1987 a 1998 - 2003). Medzi tým Dieter Bohlen pôsobil ako sólový spevák vo vlastnej skupine Blue System, kde vydal 13 celkom úspešných albumov (najväčšie hity „Sorry Little Sarah“, „My Bed Is Too Big“, „Magic Symphony“, „Deja Vu“, „Laila“).
Uplatnenie v súčasnosti.
Po ukončení pôsobenia v skupine "Modern Talking" sa venuje vyhľadávaniu nových speváckych talentov a účinkovaniu v úlohe porotcu kastingovej sútaže Nemecko hľadá Superstar ("Deutschland sucht den Superstar, DSDS"). Vďaka svojmu vystupovaniu si získal povesť jedného z najprísnejších porotcov tejto súťaže.
František Martan

František Martan (* 3. november 1919, Masákova Lhota, okres Prachatice, Česko, vtedy Česko-Slovensko) je český matematik, ktorý sa zaoberal najmä matematickou analýzou. Väčšinu profesionálneho života prežil na Elektrotechnickej fakulte ČVUT, kde bol od roku 1963 vedúci dislokovanej katedry matematiky v Poděbradoch.
Zdeněk Rozenský

Zdeněk Rozenský (* 12. február 1924, Kolín) je český matematik. 
Študoval na Prírodovedeckej fakulte Karlovej univerzity v Prahe, odbor matematika a fyzika. Väčšinu svojho odborného života pôsobil ako pracovník Českého vysokého učení technického, na dislokovanej katedre matematiky v Poděbradoch.
Sukarno

Sukarno narodený ako Kusno Sosrodihardjo (* 6. jún 1901, Surabaja, Jáva – † 21. jún 1970, Jakarta, Indonézia) bol politik a prvý prezident Indonézie.
Úrad hlavy štátu zastával v rokoch 1945 – 1966. Zohral dôležitú úlohu v oslobodení indonézskeho národa z holandskej koloniálnej nadvlády. Spolu s Mohammadom Hattom 17. augusta 1945 vyhlásil nezávislosť Indonézie. Indonézania ho často nazývajú "Bung Karno" (brat, kolega Karno). V marci 1966 bol donútený podpísať rezignáciu (tzv. "supersemar", t. j. "surat perintah sebelas maret" – rozkaz z 11. marca) a odovzdať moc do rúk generála Suharta.
Majstrovstvá klubov FIFA 2009 – Finále

Na Majstrovstvách klubov FIFA 2009 sa konalo finále 19. decembra a stretli sa v ňom španielsky klub FC Barcelona a argentínsky klub Estudiantes. Hralo sa na štadióne v Abú Zabí. Prvý gól zápasu strelil v 37. minúte Mauro Boselli. Hráči Barcelony vyrovnali až 89. minúte keď Pedro hlavičkou strelil gól. Zápas rozhodol v 110. minúte Lionel Messi s Barcelony. FC Barcelona pri druhej finálovej účasti vyhrala prvý titul na tomto podujatí.
Carl Gustav Jacob Jacobi

Carl Gustav Jacob Jacobi (* 10. december 1804, Postupim, Nemecko, vtedy Prusko - † 18. február 1851, Berlín) bol významný nemecký (pruský) matematik židovského pôvodu. Zaoberal sa viacerými oblasťami teoretickej aj aplikovanej matematiky, napr. matematickou analýzou (parciálne derivácie, diferenciálne rovnice), lineárnou algebrou, teóriou čísel, či analytickou mechanikou.
Jacobi je známy aj vďaka zavedeniu všeobecne uznávaného označenia pre parciálne derivácie vyšších rádov. Je po ňom pomenovaných viacero matematických konceptov, napr. Jacobiho determinant.
Erich Kähler

Erich Kähler (* 16. január 1906, Lipsko, Nemecko - † 31. máj 2000, Wedel) bol nemecký matematik, ktorý sa zaoberal predovšetkým rôznymi oblasťami geometrie. Vo svojich mladších rokoch sa tiež zaoberal nebeskou mechanikou. Je po ňom pomenovaných viacero matematických konceptov, ako napríklad Kählerova varieta, Kählerova metrika, či Kählerov diferenciál.
Moderná spoločenská hra

Moderná spoločenská hra je stolová hra, ktorá je charakteristická jednoduchými pravidlami, vysokou mierou interakcie hráčov, hernou témou a atraktívnym spracovaním herných komponentov. Svetovou veľmocou moderných spoločenských hier je Nemecko a preto sa takéto hry niekedy označujú aj ako "nemecké spoločenské hry" alebo aj "eurohry". V nemecku sa moderné spoločenské hry označujú názvom "Autorenspiel", ktorý odráža dôležitosť tvorcu hry. Niekedy sú moderné spoločenské hry dávané do kontrastu voči tzv. "americkým hrám", ktorých priebeh a výsledok je viacej ovplyvnený vplyvom náhody a téma hry je obvykle bojová.
Charakteristika.
Vplyv náhody.
Moderné spoločenské hry v sebe kombinujú prvky náhody ale aj strategického rozhodnovania. Oproti bežným spoločenským hrám, ktorých výsledok je z väčšej časti ovplyvnený náhodou, ako je napríklad hra Človeče nehnevaj sa, je vplyv náhody v moderných spoločenských hrách obvykle menší než vplyv hernej stratégie. 
Herná téma.
Moderné spoločenské hry na rozdiel od abstraktných doskových hier obsahujú herné témy. Tieto témy sú obvykle ekonomické a herný konflikt medzi hráčmi je nepriamy. Vojnové témy sa v týchto hrách vyskytujú len zriedkavo. Hra je často zasadená do nejakej historickej doby (napr. stredovek) alebo prostredia (napr. obchodovanie). 
Eliminácia hráčov.
Ďalšou charakteristickou vlastnosťou moderných spoločenských hier je absencia možnosti eliminácie hráčov. Hráči zostávajú v hre až do jej konca. Tieto hry sú obvykle navrhnuté tak, aby si hráči neboli do konca hry istý svojím viťazstvom či porážkou. 
História.
Za predchodcu moderných spoločenských hier je možné považovať hru Monopoly. Obrovský nárast popularity týchto hier však priniesla až v roku 1995 hra Osadníci z Katanu. Táto hrá bola preložená do 30 jazykov, pričom len v Nemecku sa z nej predalo niekoľko miliónov kusov. Po Osadníci z Katanu vznikli ďalšie populárne hry ako Carcassonne, Puerto Rico, Alhambra a ďalšie.
Základná škola (Nitra, Benkova 34)

Základná škola, Benkova 34, Nitra je základná škola v Nitre. Nachádza v lokalite sídliska Klokočina v areáli s výmerou 3,2 ha. Školu navštevuje v súčasnosti (šk. rok 2019/2020) 963 žiakov.
Škola vznikla 1. augusta 2004 spojením troch škôl: ZŠ Alexyho, ZŠ Benkova a ZŠ Bolečkova, ktorej súčasťou bol projekt alternatívnej starostlivosti o mimoriadne nadané deti Dr. J. Laznibátovej.
Súčasnosť školy.
Žiaci školy sú umiestnení v dvoch budovách. Prvá budova (pôvodne ZŠ Benkova - BLOK B) bola odovzdaná do užívania v roku 1979 ako škola 13-triedna a druhá budova (pôvodne ZŠ Alexyho – BLOK A) v roku 1982 ako 18-triedna.
Žiaci využívajú okrem kmeňových učební 8 počítačových učební a ďalšie odborné učebne. Súčasťou školy sú 3 telocvične, 2 futbalové, volejbalové, basketbalové ihriská a multifunkčné ihrisko.
Zameranie školy.
Klasické triedy navštevovalo v školskom roku 2009/2010 spolu 614 žiakov.
V pôvodnej ZŠ Alexyho boli triedy s rozšíreným vyučovaním matematiky a prírodovedných predmetov. V tejto tradícii pokračuje na druhom stupni
Projekt alternatívnej starostlivosti o mimoriadne nadané deti sa začal overovať v školskom roku 1997/98 v Nitre na ZŠ Kniežaťa Pribinu (po Bratislave druhé miesto na Slovensku), odkiaľ bol od 1. septembra 2001 premiestnený na ZŠ Bolečkova. Tu projekt pokračoval overovaním aj 2. stupňa ZŠ. Keďže ZŠ Bolečkova bola k 30. júnu 2004 zrušená, projekt bol presunutý na novovzniknutú ZŠ Benkovu.
Od školského roku 2005/2016 má projekt v Nitre už všetkých 9 ročníkov, čo je po Bratislave najviac na Slovensku. V školskom roku 2009/2010 je v triedach s intelektovo nadanými žiakmi spolu 191 žiakov.
Integrácia žiakov.
V škole má starostlivosť o deti so špeciálnymi výchovno-vzdelávacími potrebami dlhoročnú tradíciu. O jej úspechoch hovorí aj to, že viacerí z našich integrovaných žiakov úspešne ukončili stredoškolské vzdelanie a zaradili sa do pracovného života, prípadne pokračujú v štúdiu na vysokej škole.
V súčasnosti má 58 začlenených (integrovaných) žiakov v bežných triedach. Sú to predovšetkým deti s vývinovými poruchami učenia (dyslexia, dysgrafia, dysortografia, dyskalkúlia), s narušenou komunikačnou schopnosťou, ADHD (porucha pozornosti s hyperaktivitou), ADD (porucha pozornosti bez hyperaktivity), prípadne so zdravotným oslabením.
Žiakom so špeciálnymi výchovno-vzdelávacími potrebami sa venujú traja školskí špeciálni pedagógovia a jeden školský psychológ.
Úspechy školy.
Žiaci školy sa zapájajú do množstva súťaží, kde dosahujú veľmi dobré výsledky. Obzvlášť to platí o súťažiach prírodovedného zamerania, žiaci sa zapájajú do všetkých predmetových olympiád. Tradične vynikajú napr. v súťažiach v astronómii a programovaní. V programovaní v programovacom jazyku Baltík dlhoročne dosahujú úspechy až na medzinárodnej úrovni. Škola je pravidelne vyhodnocovaná v oblasti zapojenosti a úspechov v súťažiach ako najlepšia škola v okrese Nitra.
Škola je zapojená do mnohých projektov: Škola podporujúca zdravie, Cesta k emocionálnej zrelosti, Škola budúcnosti (e-learningový portál), projekt Young Developers, Škola otvorená informatike, INFOVEK, Pestrá Európa a Bezpečná škola.
Daouda Karaboué

Daouda Karaboue (* 11. december 1975, Abidjan, Pobrežie Slonoviny) je francúzsky hádzanár, ktorý hráva na poste brankára. V roku 2009 vyhral s francúzskym národným tímom Majstrovstvá sveta a v roku 2008 Olympijské hry. Meria 198 cm.
Marek Zákopčan

Marek Zákopčan (* 23. jún 1986, Banská Bystrica) je slovenský spisovateľ.
Životopis.
Marek Zákopčan svoju tvorbu začal už počas svojich stredoškolských rokov, ktoré absolvoval na gymnáziu. Momentálne je učiteľom na Strednej priemyselnej škole Jozefa Murgaša v Banskej Bystrici, na ktorej učí slovenský jazyk a literatúru. Okrem práce na knihách, píše aj recenzie pre Knižnú revue.
Tvorba.
Debutoval zbierkami kriminálnych príbehov "Mesto tieňov 1 a 2", založených na televíznom seráli Mesto tieňov a románom "Zradná vášeň". V dobe svojho debutu v roku 2008 patril k najmladším autorom vydavateľstva Ikar. Jeho tvorba má ľahký štýl a zmysel pre napätie. Písanie berie ako príjemné hobby a o sebe tvrdí, že píše len keď chce, a tak sa mu nemôže stať, že v päťdesiatke už nebude mať o čom písať.
Čung-kuo čung-jang tien-š’-tchaj

Čung-kuo čung-jang tien-š'-tchaj (po čínsky 中國中央電視臺 – pchin-jin: zhōng guó zhōng yāng diàn shì tái; doslova "Ústredná/centrálna televízna stanica Ríše stredu/Číny"; po anglicky "China Central Television", skr. CCTV) je štátna televízna spoločnosť v ČĽR. Vysiela na 19 televíznych staniciach (názvy všetkých sa v skratke začínajú na CCTV) a môže ju prijímať vyše jednej miliardy divákov. Niektoré stanice sú cudzojazyčné (angličtina, francúzština, ruština). Stanica priamo podlieha najvyšším funkcionárom Ústredného oddelenia propagandy Komunistickej strany Číny. Televízia sídli v budove Čung-jang tien-š’-tchaj cung-pu ta-lou.
Marvin Minsky

Marvin Lee Minsky (* 9. august 1927, New York, USA – † 24. január 2016, Boston, Massachusetts) bol americký kognitívny vedec a informatik, ktorý sa zaoberal výskumom umelej inteligencie. Bol spoluzakladateľom laboratória umelej inteligencie na Massachusetts Institute of Technology a autorom viacerých textov o umelej inteligencii a filozofii.
Minsky je považovaný za jednu z najväčších osobností umelej inteligencie v histórii. Kniha "Perceptrons", ktorú napísal spoločne so Seymourom Papertom, sa stala klasikou v oblasti analýzy neurónových sietí. Bol však aktívny aj v iných oblastiach informatiky a vedy – spolu s Papertom vynašiel prvú logovskú korytnačku a bol tiež držiteľom patentu na konfokálny mikroskop. Bol tiež šíriteľom niektorých transhumanistických myšlienok.
Bol držiteľom Turingovej ceny za rok 1969 a tiež viacerých iných vedeckých ocenení.
Richard Hamming

Richard Wesley Hamming (* 11. február 1915, Chicago, Illinois, USA - † 7. január 1998, Monterey, Kalifornia) bol americký matematik, ktorého práca mala mimoriadny význam pre informatiku a oblasť telekomunikácií. Zaoberal sa najmä teóriou informácií, teóriou kódovania a špeciálne samoopravnými kódmi. Je autorom tzv. Hammingovho kódu, konceptu Hammingovej vzdialenosti, atď. Je držiteľom Turingovej ceny za rok 1968.
Šalgovík

Šalgovík je mestská časť Prešova, bývalá samostatná obec. Od roku 1970, kedy bola obec pričlenená k mestu, patrí medzi 4 katastrálne územia mesta. Pomenovanie tohto územia sa niekoľkokrát menilo. 
Nachádza sa tu kostol zasvätený sv. Františkovi Xaverskému. Počet obyvateľov je približne 870. Do mestskej časti premáva linka MHD číslo 22. 
Priemyselný areál Šalgovík.
Nachádza sa na východ od mestskej časti na konci Sekčovskej ulice v areáli bývalých hydinárskych závodov, ktoré boli jednými z najvýznamnejších v strednej Európe. Hydinárne sa pretransformovali v roku 2004 na priemyselný areál, kde v 50 halách o celkovej ploche 50000 m2 našli priestory desiatky firiem s výrobným či obchodným zameraním.
Hviezda typu A hlavnej postupnosti

Hviezda typu A hlavnej postupnosti (A V) je hviezda (spaľujúca vodík) hlavnej postupnosti spektrálnej klasifikácie A a svietivosti triedy V. Tieto hviezdy majú spektrum so silnou vodíkovou spektrálnou čiarou. Ich hmotnosť sa pohybuje od 1,4 do 2,1 násobku hmotnosti Slnka a povrchová teplota medzi 7600 a 10000 K. Medzi takéto hviezdy patria napríklad Sírius a Vega.
Ľudovít (Etrúria)

Ľudovít (* 5. august 1773, Piacenza, Toskánske veľkovojvodstvo – † 27. máj 1803, Florencia, Etrúrske kráľovstvo) bol prvý a predposledný kráľ Etrúrskeho kráľovstva a parmský vojvoda. Bol synom Ferdinanda, parmského vojvodu, a jeho manželky, Márie Amálie Habsbursko-lotrinskej, šiestej dcéry rakúskej panovníčky Márie Terézie a rímskonemeckého cisára Františka I.
Život.
V roku 1795 pricestoval Ľudovít na španielsky kráľovský dvor, aby tu pokračoval vo svojom štúdiu a tiež sa mal oženiť s jednou z dcér španielskeho kráľa Karola IV.. 25. augusta 1795 sa v Madride oženil so svojou prvostupňovou sesternicou Máriou Lujzou. Tak sa stal španielskym infantom. Počas prvých rokov manželstva zostali v Španielsku.
Toto manželstvo bolo napriek Ľudovítovmu zlému zdraviu šťastné. Ľudovít bol veľmi náchylný na choroby, trpel dýchacími ťažkosťami a od nehody, ktorá sa mu stala v detstve, kedy si o mramorový stôl uderil hlavu, trpel epileptickými záchvatmi. S pokračujúcimi rokmi sa jeho zdravotný stav zhoršoval.
Počas Ľudovítovho pobytu v Španielsku obsadili francúzske vojská v roku 1796 Parmské vojvodstvo. Napoleon Bonaparte, ktorý si podmanil väčšinu Talianska, chcel získať Španielsko ako spojenca proti Anglicku. Navrhol preto odškodniť Bourbonovcom stratu ich Parmského vojvodstva novým kráľovstvom, ktoré malo vzniknúť z Toskánskeho veľkovojvodstva – Etrúriou. Toto bolo dohodnuté Aranjuezskou zmluvou.
V roku 1802 cestoval Ľudovít spolu so svojou tehotnou mnaželkou do Španielska pri príležistosti konania dvojitej svadby – ženil sa brat Márie Lujzy Ferdinand a jej maldšia sestra Mária Izabela. Počas tejto návštavy porodila v Barcelone Ľudovítova manželka Mária Lujza dcéru. Po príchode do Etrúrie sa Ľudovítovo zdravie zhoršilo a v máji v roku 1803 zomrel vo veku 30 rokov, pravdepodobne pri epileptickom záchvate. Na trón potom nastúpil jeho syn Karol Ľudovít ako kráľ Karol II., pretože bol ale neplnoletý, tak regentkou sa stala vdova po Ľudovítovi, Mária Lujza.
Guy Berryman

Guy Rupert Berryman (* 12. apríl 1978, Kirkcaldy, Škótsko, Spojené kráľovstvo) je basgitaristom a členom britskej hudobnej skupiny Coldplay.
Narodil sa v meste Kirkcaldy v Škótsku, ale v dvanástich sa presťahoval do anglického Kentu. Na basovú gitaru začal hrať, keď mal 13.
S Coldplay začal hrať na Londýnskej univerzite, predtým pôsobil v skupine "Time Out".
Medzi Berrymanove hudobné vzory patria napríklad James Brown, The Beatles, Kool &amp; the Gang alebo Pink Floyd.
Jonny Buckland

Jonathan Mark Buckland (11. september 1977, Islington, Londýn) je gitaristom a členom britskej hudobnej skupiny Coldplay.
Will Champion

William Champion (31. júl 1978, Southampton, Anglicko ) je bubeník a člen britskej hudobnej skupiny Coldplay.
DIV

Divadelný festival DIV (Divadelne Inšpiratívne Vystúpenia) sa koná každoročne už od roku 1988 v Divadle Jána Palárika v Trnave. Organizuje ho mesto Trnava. Diváci v rámci jeho programu môžu navštíviť predstavenie mnohých profesionálnych i amatérskych divadiel. Jeho súčasťou sú i tvorivé dielne pre študentov vysokých škôl.
Mesto Trnava uvažuje, že od roku 2010 by sa festival konal len každé dva roky. Definitívne rozhodnutie ešte nebolo oznámené.